ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
মহারাষ্ট্র, ছত্তিশগড়, কর্ণাটক, পাঞ্জাব, কেরল, তামিলনাডু, গুজরাট এবং মধ্যপ্রদেশে প্রতিদিন সংক্রমণ বাড়ছে
নয়াদিল্লি, ০১ এপ্রিল, ২০২১
মহারাষ্ট্র, ছত্তিশগড়, কর্ণাটক, পাঞ্জাব, কেরল, তামিলনাডু, গুজরাট এবং মধ্যপ্রদেশ – এই ৮টি রাজ্যে দৈনিক করোনা সংক্রমণ বেড়ে চলেছে। এই রাজ্যগুলিতে সংক্রমণের হার ৮৪.৬১ শতাংশ।
গত ২৪ ঘণ্টায় ৭২ হাজার ৩৩০ জন নতুন করে আক্রান্ত হয়েছেন। মহারাষ্ট্রে একদিনে আক্রান্ত হয়েছেন ৩৯ হাজার ৫৪৪ জন। এরপর রয়েছে ছত্তিশগড়, সেখানে একদিনে আক্রান্ত হয়েছেন ৪ হাজার ৫৬৩ জন। কর্ণাটকে ৪ হাজার ২২৫ জন নতুন করে আক্রান্ত হয়েছেন।
১০টি রাজ্যে দৈনিক সংক্রমণ হারের রেখাচিত্র ঊর্ধ্বমুখী।
দেশে এখন করোনা আক্রান্ত হয়ে চিকিৎসাধীন রয়েছেন ৫ লক্ষ ৮৪ হাজার ৫৫ জন।
মহারাষ্ট্র, কর্ণাটক, কেরল, ছত্তিশগড় ও পাঞ্জাব – এই ৫টি রাজ্যে সংক্রমণ হার ৭৮.৯ শতাংশ। দেশের মধ্যে মহারাষ্ট্রেই সংক্রমণ হার ৬১ শতাংশ।
কেন্দ্রীয় সরকার সংশ্লিষ্ট রাজ্য ও কেন্দ্রশাসিত অঞ্চলগুলিতে আরটি-পিসিআর পরীক্ষা বৃদ্ধির নির্দেশ দিয়েছে।
৪৫ বছর এবং তার বেশি বয়সী মানুষের কোভিড-১৯ টিকাকরণ অভিযান আজ থেকে শুরু হয়েছে।
আজ সকাল ৭টা পর্যন্ত ১০ লক্ষ ৮৬ হাজার ২৪১টি টিকাকরণ পর্বের মাধ্যমে মোট ৬ কোটি ৫১ লক্ষ ১৭ হাজার ৮৯৬ জনকে টিকা দেওয়া হয়েছে। এর মধ্যে ৮২ লক্ষ ৬০ হাজার ২৯৩ জন স্বাস্থ্য কর্মীকে টিকার প্রথম ডোজ, ৫২ লক্ষ ৫০ হাজার ৭০৪ জন স্বাস্থ্য কর্মীকে দ্বিতীয় ডোজ, ৯১ লক্ষ ৭৪ হাজার ১৭১ জন প্রথম সারির কর্মীকে প্রথম ডোজ এবং ৩৯ লক্ষ ৪৫ হাজার ৭৯৬ জন প্রথম সারির কর্মীকে দ্বিতীয় ডোজ দেওয়া হয়েছে। পাশাপাশি, ৪৫ বছরের বেশি বয়সী যাঁদের আগে থেকেই অন্যান্য রোগের উপসর্গ রয়েছে, এমন ৭৮ লক্ষ ৩৬ হাজার ৬৬৭ জনকে টিকার প্রথম ডোজ এবং ১৭ হাজার ৮৪৯ জন সুবিধাভোগীকে দ্বিতীয় ডোজ দেওয়া হয়েছে। ৬০ বছরের বেশি বয়সী ৩ কোটি ৫ লক্ষ ১২ হাজার ৭০ জন সুবিধাভোগীকে টিকার প্রথম ডোজ এবং ১ লক্ষ ২০ হাজার ৩৪৬ জনকে দ্বিতীয় ডোজ দেওয়া হয়েছে।
টিকাকরণ অভিযানের ৭৫তম দিনে ২০ লক্ষ ৬৩ হাজার ৫৪৩ জনকে টিকার ডোজ দেওয়া হয়েছে। এর মধ্যে ৩৯ হাজার ৪৮৪টি টিকাকরণ পর্বের মাধ্যমে ১৭ লক্ষ ৯৪ হাজার ১৬৬ জন সুবিধাভোগীকে প্রথম ডোজ এবং ২ লক্ষ ৬৯ হাজার ৩৭৭ জন সুবিধাভোগীকে দ্বিতীয় ডোজ দেওয়া হয়েছে।
দেশে এ পর্যন্ত করোনা থেকে আরোগ্য লাভ করেছেন ১ কোটি ১৪ লক্ষ ৭৪ হাজার ৬৮৩ জন। সুস্থতার হার ৯৩.৮৯ শতাংশ।
গত ২৪ ঘণ্টায় সুস্থ হয়েছেন ৪০ হাজার ৩৮২ জন। গত ২৪ ঘণ্টায় দেশে মৃত্যু হয়েছে ৪৫৯ জনের। ৬টি রাজ্যে মৃত্যু হার ৮৩.০১ শতাংশ। মহারাষ্ট্রে একদিনে ২২৭ জনের মৃত্যু হয়েছে। পাঞ্জাবে মৃত্যু হয়েছে ৫৫ জনের।
চন্ডীগড়, ঝাড়খন্ড, ওডিশা, লাদাখা, দমন ও দিউ, দাদরা ও নগর হাভেলী, পুদুচেরী, মণিপুর, ত্রিপুরা, সিকিম, নাগাল্যান্ড, লাক্ষাদ্বীপ, মেঘালয়, মিজোরাম, আন্দামান ও নিকোবর দ্বীপপুঞ্জ এবং অরুণাচল প্রদেশ – এই ১৫টি রাজ্য/কেন্দ্রশাসিত অঞ্চল থেকে গত ২৪ ঘণ্টায় করোনায় আক্রান্ত হয়ে কোনও মৃত্যুর খবর পাওয়া যায়নি।
CG/SS/SB
(Visitor Counter : 187
কেন্দ্রীয়মন্ত্রিসভা
তামিলনাড়ুর প্রাক্তন মুখ্যমন্ত্রী ডঃ এম করুণানিধির প্রয়াণে কেন্দ্রীয় মন্ত্রিসভার শোক প্রকাশ
নয়াদিল্লি, ০৯ আগস্ট, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার  কেন্দ্রীয় মন্ত্রিসভার বৈঠকে তামিলনাডুর প্রাক্তন মুখ্যমন্ত্রী ডঃ এম করুণানিধির প্রয়াণে শোক প্রকাশ করা হয়। উল্লেখ করা যেতে পারে, ডঃ করুণানিধি চেন্নাইয়ের কাবেরি হাসপাতালে গত ৭ আগস্ট প্রয়াত হন।
কেন্দ্রীয় মন্ত্রিসভা তাঁর স্মৃতির উদ্দেশে দু মিনিট নীরবতা পালন করে এবং একটি শোক প্রস্তাব গ্রহণ করে। শোক প্রস্তাবের বিষয় নিম্নরূপ –
কেন্দ্রীয় মন্ত্রিসভা তামিলনাড়ুর প্রাক্তন মুখ্যমন্ত্রী ডঃ এম করুণানিধির দুঃখদায়ক প্রয়াণে গভীর শোক প্রকাশ করছে। চেন্নাইয়ের কাবেরি হাসপাতালে ৭ আগস্ট তিনি প্রয়াত হন। তাঁর প্রয়াণে দেশ একজন প্রবীণ ও বিশিষ্ট নেতাকে হারাল। যাঁকে স্নেহবশত ‘কলাইগনার’ বলা হ’ত।
নাগাপাট্টিনাম জেলার থিরুক্কুভালাই গ্রামে ১৯২৪ সালে ৩ জুন তিনি জন্মগ্রহণ করেন। তামিলনাড়ুর রাজনীতিতে সুদীর্ঘ কর্মজীবনে তিনি সার্বজনিক ও রাজনৈতিক ক্ষেত্রে বহু গুরুত্বপূর্ণ পদে কাজ করেছেন। ১৯৫৭ সালের নির্বাচনে কুলিথালাই আসন থেকে জয়ী হয়ে তিনি তামিলনাড়ু বিধানসভায় প্রবেশ করেন। তখন তাঁর বয়স ছিল ৩৩। ১৯৬৭ সালে তামিলনাড়ু সরকারে তিনি মন্ত্রীত্ব পান। এরপর, ১৯৬৯ সালে প্রথমবার তিনি রাজ্যের মুখ্যমন্ত্রী হন। তিনি পাঁচ বার তামিলনাড়ুর মুখ্যমন্ত্রী পদে দায়িত্ব পালন করেছেন।
রাজনৈতিক জীবনের পাশাপাশি, তিনি তামিল চলচ্চিত্রের জনপ্রিয় চিত্রনাট্যকার ছিলেন। দ্রাবিড় আন্দোলনের আদর্শগুলি প্রচারের জন্য তিনি চলচ্চিত্রকে হাতিয়ার হিসাবে ব্যবহার করেন। ডঃ করুণানিধি তাঁর লেখনীগুণ ও সুবক্তা হিসাবেও জনপ্রিয় ছিলেন। তামিল সাহিত্যে তাঁর গভীর অবদান রয়েছে। সেই সঙ্গে কবিতা, চিত্রনাট্য, উপন্যাস, আত্মজীবনী, নাটক, সংলাপ ও সিনেমার গান রচনার ক্ষেত্রেও তিনি স্বতন্ত্র পরিচয় রেখেছিলেন।
তাঁর প্রয়াণে তামিলনাড়ুর মানুষ একজন জনপ্রিয় নেতাকে হারাল।
কেন্দ্রীয় মন্ত্রিসভা সরকার ও সমগ্র জাতির পক্ষ থেকে ডঃ করুণানিধির শোক-সন্তপ্ত পরিবার ও তামিলনাড়ুর জনগণের প্রতি সমবেদনা প্রকাশ করেছে।
SSS/BD/SB……
(Visitor Counter : 59
উপ-রাষ্ট্রপতিরসচিবালয়
ওনাম উপলক্ষে দেশবাসীকে শুভেচ্ছা উপরাষ্ট্রপতির
নয়াদিল্লী, ২০ আগস্ট, ২০২১
উপরাষ্ট্রতি শ্রী এম ভেঙ্কাইয়া নাইডু ওনাম উপলক্ষে দেশবাসীকে শুভেচ্ছা জানিয়েছেন। এক বার্তায় উপরাষ্ট্রপতি বলেছেন-
“ওনামের শুভ অনুষ্ঠান উপলক্ষে আমি আমার দেশবাসীকে আন্তরিক শুভেচ্ছা ও শুভকামনা জানাই।
ওনাম আমাদের দেশে বিভিন্ন প্রান্তে ফসল তোলার মরশুমের সূচনা করে এবং এটি প্রকৃতির প্রাণশক্তি ও প্রাচুর্য উদযাপন উপলক্ষে অনুষ্ঠিত হয়। কেরলের একটি প্রাচীন উৎসব হিসেবে কিংবদন্তী রাজা মহালবীর স্মৃতির প্রতি সম্মান জানানোর অনুষ্ঠান হল ওনাম। ফুলের রঙিন এই উৎসব পরিবার এবং বন্ধুদের একত্রিত করে ও ঐতিহ্যবাহী খেলাধুলা, সঙ্গীত এবং নৃত্যে লিপ্ত হওয়ার প্রেরণা যোগায়। এটি মহান ভোজ উৎসব, ‘ওনাসাদ্যা’-তে অংশ নেওয়ার এক অনুষ্ঠান।
আমি সকলকে কোভিড স্বাস্থ্যবিধি মেনে এই উৎসব উদযাপন করার জন্য আহ্বান জানাচ্ছি। এই উৎসব আমাদের দেশে শান্তি, সমৃদ্ধি এবং সুখ নিয়ে আসুক।”
CG/SS /NS
(Visitor Counter : 129
আবাসনএবংশহরাঞ্চলেরদারিদ্র্যদূরীকরণমন্ত্রক
হাডকোর সিএমডি হিসেবে দায়িত্ব গ্রহণ করেছেন শ্রী কামরান রিজভি
কলকাতা, ৬ নভেম্বর ২০২০
কেন্দ্রীয় আবাসন ও নগরোন্নয়ন মন্ত্রকের অধীনস্থ হাউসিং অ্যান্ড আর্বান ডেভেলপমেন্ট কর্পোরেশন লিমিটেড  একটি প্রথম সারির প্রযুক্তিনির্ভর-আর্থিক প্রতিষ্ঠান। এই সংস্থার নতুন চিফ ম্যানেজিং ডিরেক্টর হিসেবে আইএএস আধিকারিক শ্রী কামরান রিজভি দায়িত্ব গ্রহণ করেছেন।
CG/CB/NS
(Visitor Counter : 24
আয়ুষ
প্রধানমন্ত্রী রাঁচিতে পঞ্চম আন্তর্জাতিক যোগ দিবসের মূল অনুষ্ঠানে ৩০ হাজার যোগাভ্যাসকারীর সঙ্গে অংশ নেবেন
প্রধানমন্ত্রী শ্রী নরেন্দ্র মোদী আগামী ২১শে জুন, ২০১৯-এ রাঁচির প্রভাত তারায় আন্তর্জাতিক যোগ দিবসের মূল অনুষ্ঠানে যোগ দেবেন। এই অনুষ্ঠানে প্রায় ৩০ হাজার মানুষ অংশ নেবেন বলে আশা করা হচ্ছে। এর আগে, ১৩ই জুন রাঁচিতে বিভিন্ন যোগ সংগঠন এবং যোগগুরুদের সঙ্গে রাজ্যের বিশিষ্ট আধিকারিকরা এক অনুষ্ঠানে উপস্থিত থাকবেন।
দেশ জুড়ে আন্তর্জাতিক যোগ দিবস পালনের মূল আয়োজক সংস্থা কেন্দ্রীয় আয়ুষ মন্ত্রণালয়। মন্ত্রক এর আগের চার বছরও সাফল্যের সঙ্গে এই দিনটি উদযাপন করেছে। এ বছরও এই দিনে ছোট-বড় নানা অনুষ্ঠানের আয়োজন করা হয়েছে।
২১শে জুন আন্তর্জাতিক যোগ দিবস পালন করার জন্য আয়ুষ মন্ত্রক, জনস্বাস্থ্যের উন্নয়নে এবং দীর্ঘমেয়াদি সাফল্যের জন্য কেন্দ্র এবং রাজ্য সরকারগুলির বিভিন্ন দপ্তর এবং নানা প্রতিষ্ঠানের সঙ্গে সমন্বয় রেখে কাজ করে চলেছে। সুস্বাস্থ্য বজায় রাখা এবং নিরোগ থাকার জন্য আন্তর্জাতিক যোগ দিবস উপলক্ষে বেশির ভাগ মন্ত্রক, রাজ্য সরকার এবং প্রতিষ্ঠানগুলি নানা উদ্যোগ নিচ্ছে। সিআইআই, ফিকি, ইনস্টিটিউট অফ কোম্পানি সেক্রেটারি-র মতো শিল্প সংস্থা এবং সিবিএসই, এনসিইআরটি, ইউজিসি, ডিএভি-র মতো শিক্ষাক্ষেত্রে যুক্ত প্রতিষ্ঠানগুলি এই দিনের জন্য নানা কর্মসূচি হাতে নিয়েছে।
এছাড়াও, বিভিন্ন শিক্ষা প্রতিষ্ঠান, সরকারি সংস্থা, ব্যবসায়িক, শিল্প এবং সাংস্কৃতিক সংগঠনগুলিকে তাদের কর্মীদের আন্তর্জাতিক যোগ দিবসের অনুষ্ঠানে অংশগ্রহণের জন্য আয়ুষ মন্ত্রণালয় উৎসাহ দিচ্ছে।
২১শে জুন আন্তর্জাতিক যোগ দিবস পালন উপলক্ষে একইসঙ্গে দেশের বিভিন্ন স্থানে লক্ষ লক্ষ মানুষ যোগ প্রদর্শন করবেন। একই সময়ে বিপুল সংখ্যক মানুষ যাতে এই অনুষ্ঠানে অংশ নিতে পারেন তার জন্য দেশের বিখ্যাত যোগগুরুরাও বিভিন্ন স্থানে অনুষ্ঠিত যোগাভ্যাস অনুষ্ঠানে হাজির থাকবেন। এই লক্ষ্যে ‘কমন যোগ প্রোটোকল’  তৈরি করা হয়েছে। এর উদ্দেশ্য হল, বিভিন্ন বয়সী লোকেরা যাতে ৪৫ মিনিটের যোগাভ্যাস অনুষ্ঠানে অংশ নিতে পারেন। আয়ুষ মন্ত্রকের ওয়েবসাইটে এই সিওয়াইপি-র বিস্তারিত তথ্য দেওয়া রয়েছে যেখানে বিনামূল্যে ভিডিও এবং ই-বুক পাওয়া যাবে।
আন্তর্জাতিক যোগ দিবস উপলক্ষে জাতীয় স্তরে যোগাভ্যাসকে উৎসাহিত করতে দুটি প্রধানমন্ত্রী পুরস্কার দেওয়া হবে। আন্তর্জাতিক স্তরেও এ ধরনের আরও দুটি পুরস্কার দেওয়া হবে। এই পুরস্কারের জন্য মন্ত্রক এ বছর ২০০টি মনোনয়ন / দরখাস্ত পেয়েছে।
দিল্লিতে মূল অনুষ্ঠানটি হবে রাজপথে। আয়ুষ মন্ত্রকের সঙ্গে নতুন দিল্লি মিউনিসিপ্যাল কাউন্সিল যৌথভাবে এই অনুষ্ঠানের আয়োজন করছে। এছাড়াও, লালকেল্লা, নেহরু পার্ক, লোধি গার্ডেন, তালকাটোরা গার্ডেন, যমুনা স্পোর্টস কমপ্লেক্স, রোহিনীতে স্বর্ণ জয়ন্তী পার্ক এবং দ্বারকার সেক্টর-১১-তে আন্তর্জাতিক যোগ দিবসের অনুষ্ঠানের ব্যবস্থা করা হয়েছে।
CG/CB/DM/
(Explainer release reference প্রধানমন্ত্রী রাঁচিতে পঞ্চম আন্তর্জাতিক যোগ দিবসের মূল অনুষ্ঠানে ৩০ হাজার যোগাভ্যাসকারীর সঙ্গে অংশ নেবেন
ক্রেতা, খাদ্যএবংগণবন্টনমন্ত্রক
মেরামতির অধিকারের বিষয়ে একটি বিস্তারিত কাঠামো তৈরি করতে উপভোক্তা বিষয়ক দপ্তর কমিটি গঠন করেছে
নয়াদিল্লি, ১৪ জুলাই, ২০২২
পরিবেশের জন্য জীবনযাপন বা এলআইএফই আন্দোলনকে বাস্তব রূপ দিতে উপভোক্তা বিষয়ক দপ্তর এক কার্যকর পদক্ষেপ গ্রহণ করেছে। এর আওতায় মেরামতির অধিকারের জন্য একটি বিস্তারিত কাঠামো তৈরি করতে গঠন করা হয়েছে বিশেষ কমিটি।
ভারতে মেরামতির অধিকারের বিষয়ে একটি কাঠামো তৈরি করার মূল লক্ষ্য হল স্থানীয় বাজারে বিক্রেতা ও গ্রাহকদের সশক্তিকরণ। পণ্য প্রস্তুতকারক এবং তৃতীয় দলের ক্রেতা ও বিক্রেতা এর মধ্যে সমন্বিত বাণিজ্য গঠনে বিশেষ জোর দেওয়া হয়েছে। ই-বর্জ্য কম করতে যথাযথ জিনিস ব্যবহারের ওপর গুরুত্ব দেওয়া হয়েছে। ভারতে এটি একবার চালু হলে তা বিশেষ গুরুত্বপূর্ণ হয়ে উঠবে। ভারত সরকারের উপভোক্তা বিষয়ক দপ্তরের অতিরিক্ত সচিব নিধি খারের পৌরহিত্যে এই মর্মে একটি কমিটি গঠন করা হয়েছে। এতে রয়েছেন যুগ্ম সচিব শ্রী অনুপম মিশ্র, পাঞ্জাব ও হরিয়ানা হাইকোর্টের প্রাক্তন বিচারপতি পরমজি সিং ঢালিওয়াল এবং পাঞ্জাব উপভোক্তা ডিসপুট রিড্রেসাল কমিশনের প্রাক্তন সভাপতি প্রফেসার ডঃ জি এস বাজপেয়ী এছাড়া পাতিয়ালা রাজীব গান্ধী জাতীয় আইন বিশ্ববিদ্যালয়ের ভাইস চ্যান্সেলার প্রফেসার অশোক পাটিল এবং গ্রাহক আইন সম্পর্কিত বিভিন্ন বিভাগের প্রতিনিধিরা এই কমিশনের সদস্য।
১৩ জুলাই এই কমিটির প্রথম বৈঠক হয়। সেখানে মেরামতির অধিকার সম্বন্ধীয় গুরুত্বপূর্ণ ক্ষেত্রগুলি চিহ্নিত করা হয়। মোবাইল ফোন, ট্যাবলেট ছাড়াও বিভিন্ন অটো-মোবাইল সামগ্রীকে এর আওতায় আনা হয়েছে।
প্রস্তুতকারকদের স্ক্রু সহ অন্যান্য অতিরিক্ত যন্ত্রাংশ তৈরির বিষয়ে নিয়ন্ত্রণ রাখতে বলা হয়েছে।
প্রযুক্তি সংস্থার ম্যানুয়েল ও সফ্টওয়্যার আপডেটের মতো বিষয়ে সম্পূর্ণ বিবরণ দেওয়া উচিত বলে মনে করা হয়। ক্রেতাদের কাছে যেন মেরামতির উপযোগী যন্ত্রাংশ উপলব্ধ থাকে সে বিষয়টিও বৈঠকে গুরুত্ব পায়। সৌভাগ্যবশত আমাদের দেশে মেরামতি ক্ষেত্রে এখনও আশাপ্রদ কাজ হয়।
অন্য দেশগুলিতে অবশ্য চিত্রটা অন্য। তাই বিশ্বে আমেরিকা, ব্রিটেন, ইউরোপীয় ইউনিয়ন সহ বিভিন্ন জায়গাতেই ইতিমধ্যে মেরামতির অধিকার কার্যকর করা হয়েছে।
সম্প্রতি ব্রিটেনে ইলেক্ট্রনিক সামগ্রী প্রস্তুতকারকদের মেরামতির জন্য অতিরিক্ত যন্ত্রাংশ গ্রাহকদের দেওয়ার জন্য একটি আইন পাশ হয়েছে।অস্ট্রেলিয়ায় মেরামতি সংক্রান্ত ক্যাফেগুলির বিশেষ ভূমিকা রয়েছে। ইউরোপীয় ইউনিয়নেও মেরামতির জন্য যন্ত্রাংশ সরবরাহের বিষয়ে আইন রয়েছে।
ভারতবর্ষে প্রধানমন্ত্রী নরেন্দ্র মোদী গত মাসে পরিবেশের জন্য জীবনযাত্রা এই ধারণা চালু করেন। এতে রয়েছে বিভিন্ন পণ্যের পুনর্ব্যবহার। এক্ষেত্রে মেরামতির একটি বিশেষ ভূমিকা রয়েছে। যে সামগ্রী মেরামত করা যায়না তা যে কেবলমাত্র ই-বর্জ্য হিসেবে পরিগণিত হয় তা নয়, গ্রাহকদের নতুন করে একই পণ্য কিনতেও বাধ্য করে।
মেরামতির অধিকার বিষয়টি হল আমরা যখন পণ্য কিনবো তখন কোথায় তা সহজে ও ন্যায্যমূল্যে মেরামত করা যাবে তা জানা উচিত। এটি লক্ষ্য করা গেছে ক্রমশ মেরামতির অধিকার বিষয়টি ভীষণভাবে সীমিত হয়ে যাচ্ছে। কোনো পণ্য মেরামত করতে দিলে তাতে যে শুধুমাত্র দেরি হয় তা নয়, মেরামতির খরচও বেড়ে যায় অনেকটাই। কখনও কখনও যন্ত্রাংশ না পাওয়া যাওয়ায় গ্রাহকদের অসুবিধার সম্মুখীনও হতে হয় ভীষণভাবে।
PG/PM/NS
(Visitor Counter : 158
মৎস্য ও পশু পালন এবং দুগ্ধশিল্প মন্ত্রক
আন্তর্জাতিক স্তরের সমবায়ের ভালো পন্থা পদ্ধতি সম্বলিত পুস্তিকা প্রকাশ করেছে আইসিএএপি এবং এনসিডিসি
নতুন দিল্লি, ১৮ই জানুয়ারী, ২০২২
সমবায়ের ভালো পন্থা – পদ্ধতি সম্বলিত পুস্তিকা “সহকার প্রজ্ঞা” আজ প্রকাশ করা হয়েছে। এনসিডিসি –র লক্ষণরাও ইমানদার ন্যাশনাল অ্যাকাডেমি ফর কোঅপারেটিভ রিসার্স অ্যান্ড ডেভলপমেন্ট  –এর উদ্যোগে ‘ব্রেন স্টর্মিং সেশন অন ইন্টারন্যাশনাল গুড প্র্যাক্টিস প্লাটফর্ম ফর কোঅপারেটিভস’ শীর্ষক একটি আলোচনা চক্রে যে বিষয়গুলি উঠে এসেছে, তার উপর ভিত্তি করে এই পুস্তিকাটি তৈরি করা হয়েছে। এর ফলে ভারতে সমবায় আন্দোলনে সুবিধা হবে। প্রতিযোগিতার বাজারে টিকে থাকার জন্য নতুন নতুন পন্থা – পদ্ধতি সম্পর্কে এই পুস্তিকায় জানা যাবে।
এই প্রসঙ্গে এনসিডিসি – এলআইএনএসি এবং আইসিএএপি সমবায়ের বিষয়ে আরো গবেষণা ও পরীক্ষা নিরীক্ষার জন্য একটি চুক্তি স্বাক্ষর করেছে। আলোচনায় দেশ – বিদেশের সমবায় বিশেষজ্ঞরা সমবায় সংক্রান্ত বিভিন্ন সমস্যা এবং সেগুলির সমাধান নিয়ে আলোচনা করেছেন। সহকার প্রজ্ঞা পুস্তিকাটি আইসিএএপি –র সভাপতি ড. চন্দ্রপাল সিং যাদব এবং এনসিইউআইএর সভাপতি দিলীপ সাঙ্ঘানিয়ান যৌথভাবে প্রকাশ করেছেন।
কোভিড – ১৯ মহামারীর ফলে অর্থনৈতিক সঙ্কট থেকে বেরিয়ে আসার জন্য দেশের বিভিন্ন সমবায় সমিতির ভালো পন্থা – পদ্ধতিগুলি এই পুস্তিকায় স্থান পেয়েছে। দুধ, ঋণ ও ব্যাঙ্কিং সংক্রান্ত সমবায়গুলির ভালো পন্থা – পদ্ধতি এই পুস্তিকায় বিস্তারিতভাবে বর্ণনা করা হয়েছে। ভারতে ৮ লক্ষ নিবন্ধীকৃত সমবায় সমিতি আছে। মূলত কৃষি, কৃষি অনুসারী শিল্প, ব্যাঙ্কিং ও আবাসন ক্ষেত্রে এই সব সমবায়গুলি সক্রিয়। সম্প্রতি কেন্দ্রীয় সরকার সমবায় মন্ত্রক গঠন করে সমবায় আন্দোলনকে আরো শক্তিশালী করার উদ্যোগ নিয়েছে। এছাড়াও সরকার, নতুন সমবায় নীতি তৈরি করছে।
CG/CB/SFS
(Visitor Counter : 156
স্বরাষ্ট্র মন্ত্রক
জম্মুও কাশ্মীর পুনর্গঠন  আদেশ, ২০২০
নতুনদিল্লি, ১ এপ্রিল, ২০২০
কেন্দ্রীয় স্বরাষ্ট্র মন্ত্রক পূর্বতন জম্মু-কাশ্মীর রাজ্যের আইনগুলির গ্রহন ও সংশোধনের জন্য এক নির্দেশ জারী করেছে। এর ফলে নবগঠিত জম্মু ও কাশ্মীর কেন্দ্রশাসিত অঞ্চলে কেন্দ্রীয় আইন জারী করতে সুবিধে হবে।
এসংক্রান্ত গেজেট বিজ্ঞপ্তিটি পড়তে নীচের লিংকটি ক্লিক করুন।
https://static.pib.gov.in/WriteReadData/userfiles/218978.pdf
(CG/CB
প্রতিরক্ষামন্ত্রক
ন্যাশনাল ডিফেন্স অ্যাকাডেমিতে ১৩৬তম পাঠ্যক্রমে পাসিং আউট প্যারেড পর্যবেক্ষণ করলেন বায়ুসেনা প্রধান
নয়াদিল্লি, ৩০ মে, ২০১৯
খাদাকওয়াসলায় ন্যাশনাল ডিফেন্স অ্যাকাডেমির ১৩৬তম পাঠ্যক্রমে পাসিং আউট প্যারেড পর্যবেক্ষণ করলেন বায়ুসেনা প্রধান বি এস ধানোয়া। ক্ষেত্রপাল প্যারেড গ্রাউন্ডে আয়োজিত এই অনুষ্ঠানে অ্যাকাডেমি থেকে পাশ করা ২৯১ জন স্নাতক ক্যাডেট উপস্থিত ছিলেন। এর মধ্যে ২১৮ জন সেনা, ৩৪ জন নৌ এবং ৩৯ জন বিমানবাহিনীর ক্যাডে্ট ছিলেন। একই সঙ্গে, আফগানিস্তান, ভুটান, তাজিকিস্তান, মালদ্বীপ, ভিয়েতনাম, শ্রীলঙ্কা এবং পাপুয়া নিউগিনির মতো প্রতিবেশী বন্ধু দেশগুলি থেকে ১৫ জন ক্যাডেটও এই অ্যাকাডেমি থেকে পাশ করেছেন।
বায়ুসেনা প্রধান পাসিং আউট প্যারেড পরিদর্শন করে বলেন, উত্তীর্ণ ক্যাডে্টরা যে ব্যতিক্রমী এবং অনবদ্য মহড়ার প্রদর্শন করেছে, তা সত্যিই প্রশংসনীয়। তিনি ক্যাডেটদের এবং তাঁদের পিতামাতাদেরও ধন্যবাদ জানান। অনুষ্ঠানে বিশেষ পুরস্কার বিজয়ীদেরও ধন্যবাদ জানান।
উল্লেখ্য, ‘কিলো’ স্কোয়াড্রন এ বছর ‘চিফ অফ স্টাফ ব্যানার’ পুরস্কার জিতেছে। অনুষ্ঠানে তাঁদেরও পুরস্কৃত করা হয়।
SSS/SS/SB
(Visitor Counter : 75
উপ-রাষ্ট্রপতিরসচিবালয়
ধর্মীয় নেতারা যেন কোন জমায়েত/অনুষ্ঠানের আয়োজন না করেন, তা নিশ্চিত করতে রাজ্যপাল/উপরাজ্যপালদের বললেন উপরাষ্ট্রপতি
নতুনদিল্লি, ৩ এপ্রিল, ২০২০
উপরাষ্ট্রপতি শ্রী এম ভেঙ্কাইয়া নাইডু আজ বিভিন্ন রাজ্যের রাজ্যপাল এবং কেন্দ্রশাসিত অঞ্চলের উপরাজ্যপাল ও প্রশাসকদের অনুরোধ করেন, যে তাঁরা যেন আধ্যাত্মিক/ধর্মীয় নেতাদের জমায়েত ও অনুষ্ঠান না করার পরামর্শ দেন। এর ফলে কোভিড-১৯ এর সংক্রমণ আটকাতে সামাজিক ব্যবধান বজায় রাখা যাবে। উপরাষ্ট্রপতি সংশ্লিষ্ট রাজ্যে কৃষিকাজ, শস্য সংগ্রহর বিষয়েও রাজ্যপালদের সক্রিয় হতে বলেন।
রাষ্ট্রপতি শ্রী রামনাথ কোভিন্দের সঙ্গে ভিডিও কনফারেন্সে এক অনুষ্ঠানে উপরাষ্ট্রপতি অনুরোধ করেন, রাজ্যপাল/ উপরাজ্যপালরা যেন তাঁদের এলাকার ধর্মীয় ও আধ্যাত্মিক নেতাদের সঙ্গে যোগাযোগ করেন এবং, তাঁদের অনুগামীদের সামাজিক ব্যবধান বজায় রাখার ও স্বাস্থ্যবিধি মেনে চলার জন্য পরামর্শ দেন।
সাম্প্রতি একটি অনুষ্ঠানের কথা উল্লেখ করে তিনি বলেন এই ঘটনায় দেশ জুড়ে নেতিবাচক প্রভাব দেখা দিয়েছে। তিনি রাজ্যপাল ও উপরাজ্যপালদের সতর্ক করে দিয়ে বলেন, “আপনাদের রাজ্যে যেন কোন ধর্মীয় জমায়েত করতে দেওয়া না হয়”।
উপরাষ্ট্রপতি আরো বলেন, কৃষি মরশুমে কৃষিকাজের প্রক্রিয়া যেন যথাযথ ভাবে হয়, রাজ্যস্তরের সংস্থাগুলি যেন সেটি নিশ্চিত করে। কৃষকরা যেন কোন সমস্যায় না পরেন এবং ১০০% শস্য যেন সংগ্রহ করা যায় সেদিকে উপরাষ্ট্রপতি জোর দেন।
কয়েকটি রাজ্য়ে চিকিৎসক নিগ্রহের ঘটনায় তিনি উদ্বেগ প্রকাশ করে বলেন, এগুলি নিন্দনীয় এবং দুর্ভাগ্যজনক। কোভিড-১৯ এর বিরুদ্ধে লড়াই-এ চিকিৎসক, নার্স, সাফাই কর্মীদের মানুষের জীবনরক্ষা করার ভূমিকার কথা উল্লেখ করে তিনি বলেন এই ধরণের ঘটনা ঘটলে তাঁরা হতোদ্যোম হয়ে পড়বেন। তাই এই সব হেনস্থার কারণ চিহ্নিত করে জনসাধারণকে বোঝাতে হবে, যে মানুষের জীবন বাঁচানোর জন্য প্রাণের ঝুঁকি নিয়ে ডাক্তার ও নার্সরা কাজ করছেন।
ছাত্রছাত্রীরা যেন অনলাইনে পড়াশোনা করতে পারেন সেটি নিশ্চিত করতে রাজ্যপাল ও উপরাজ্যপালদের প্রতি উপরাষ্ট্রপতি আহ্বান জানান।
আটকে পড়া পরিযায়ী শ্রমিকদের সমস্যার কথা জিজ্ঞেস করে, তিনি বলেন, কেন্দ্র এদের দূর্দশা লাঘব করতে চেষ্টা চালাচ্ছে। শ্রী নাইডু সাধারণ মানুষের জন্য নিত্যপ্রয়োজনীয় পণ্য ও ওষুধ সরবরাহ নিশ্চিত করতে বলেন।
প্রতিরোধমূলক নিয়ন্ত্রণ ব্যবস্থা সারা দেশে মেনে চলায় তিনি সন্তোষ প্রকাশ করেন। সামাজিক ব্যবধান যেন মেনে চলা হয়, তার উপরও তিনি গুরুত্ব দেন। জনসাধারণকে রাষ্ট্রপতি ও প্রধানমন্ত্রীর পরামর্শ মেনে চলতে উপরাষ্ট্রপতি আহ্বান জানান। চিকিৎসক ও বৈজ্ঞানিকদের তিনি বলেন, কেন্দ্রীয় স্বাস্থ্য মন্ত্রক ও আই সি এম আর এর নীতি নির্দেশিকা তাঁরা যেন যথাযথভাবে পালন করেন।
কোভিড-১৯ মহামারী আটকাতে ৩৫ জন রাজ্যপাল, উপরাজ্যপাল ও প্রশাসক তাঁদের রাজ্য ও কেন্দ্র শাসিত অঞ্চলে কি কি ব্যবস্থা নেওয়া হচ্ছে সে বিষয়ে বিস্তারিত জানান।
CG/CB
(
শ্রমওকর্মসংস্থানমন্ত্রক
গত ৫ বছরে ৩,২০,৪৮৮ জন শিশু শ্রমিক উদ্ধার
নয়াদিল্লি, ০৮ জুলাই, ২০১৯
গত ৫ বছরে জাতীয় শিশু শ্রমিক প্রকল্প এর আওতায় ডিসট্রিক্ট প্রজেক্ট সোসাইটি থেকে প্রাপ্ত তথ্য অনুযায়ী ৩,২০,৪৮৮ জন শিশু শ্রমিককে উদ্ধার করে এদের প্রথাগত শিক্ষা ব্যবস্হার আওতায় আনা হয়েছে।
বিভিন্ন রাজ্যসরকার এবং কেন্দ্রশাসিত অঞ্চলের প্রশাসনের থেকে প্রাপ্ত তথ্য অনুযায়ী শিশু এবং কিশোর শ্রম  আইন ১৯৮৬ অনুসারে ২০১৪ সালে ৫ হাজার ৫৯৫টি আইন লঙ্ঘনের অভিযোগ এসেছিল। ২০১৮ সালে এই সংখ্যা ৯৪২এ দাঁড়িয়েছে। ২০১৪ সালে ২ হাজার ৯২৩টি মামলা দায়ের করে ৯৯৮ জনকে দোষী সাব্যস্ত করা গেছে হয়েছে। ২০১৮ সালে ৬২৪টি মামলার রায়ে ৫৮৬ জনকে দোষী সাব্যস্ত করা হয়।
দারিদ্র, অর্থনৈতিক দিক থেকে পিছিয়ে পড়া এবং নিরক্ষরতার মতো বিভিন্ন আর্থ-সামাজিক কারণে শিশু শ্রমিকদের দেখা যায়। নিষেধাজ্ঞা সত্ত্বেও দেশের সর্বত্র এই ব্যবস্হা চালু রয়েছে। ২০১৬ সালের শিশু শ্রম বিরোধী আইন অনুযায়ী ১৪ কম বয়সী নিচে কাউকে দিয়ে কাজ করানো যায় না। ১৪-১৮ বছরের মধ্যে কিশোরদের কোনও বিপজ্জনক কাজে নিযুক্ত করা যাবেনা। এই আইন লঙ্ঘন করলে সংশ্লিষ্ট কর্তৃপক্ষের বিরুদ্ধে কঠোর শাস্তিমূলক ব্যবস্হা নেওয়া হবে। জাতীয় শিশু শ্রমিক প্রকল্প অনুযায়ী ৯-১৪ বছর বয়সী শিশু শ্রমিকদের উদ্ধার করে যথাযথ শিক্ষা, কারিগরি প্রশিক্ষণ, মিড-ডে-মিল, স্বাস্হ্য পরিষেবার মাধ্যমে তাদের জন্য নানা কল্যাণমূলক ব্যবস্হা নেওয়া হয়েছে। ৫-৮ বছর বয়সী শিশু শ্রমিকদের সর্বশিক্ষা অভিযানের আওতায় নিয়ে আসা হয়েছে। জাতীয় শিশু শ্রমিক প্রকল্পের আওতায় শিশু শ্রমরোধী একটি পোর্টাল ‘পেন্সিল’ ২০১৭র ২৬এ নভেম্বর থেকে চালু করা হয়েছে।
শ্রম এবং কর্মসংস্হান দপ্তরের স্বাধীন দায়িত্বপ্রাপ্ত প্রতিমন্ত্রী শ্রী সন্তোষ কুমার গাঙ্গোয়ার আজ লোকসভায় এক লিখিত প্রশ্নের জবাবে এই তথ্য জানিয়েছেন।
CG/CB/NS
(Visitor Counter : 72
সারওরসায়নমন্ত্রক
চলতি খরিফ মরশুমে সারের সহজলভ্যতা নিশ্চিত করতে সরকারের গৃহীত পদক্ষেপ
নতুন দিল্লি, ১০ এপ্রিল, ২০২১
কোভিড জনিত পরিস্থিতিতে বিভিন্ন প্রতিকূলতা সত্বেও ২০২০-২১ রবি মরশুমে সারের যোগান অব্যাহত ছিল। সার উৎপাদন এবং তা রপ্তানিও সময়মতো হয়েছে।
কৃষি এবং কৃষক কল্যাণ বিভাগ বিভিন্ন রাজ্য এবং কেন্দ্রশাসিত অঞ্চল গুলির সঙ্গে পরামর্শ করে ২০২১-এর খরিফ মরশুমে কি পরিমাণ সারের প্রয়োজন হবে তা নিরূপণ করেছেন। এই তথ্য সার বিভাগের কাছে পাঠানো হয়েছে। সেইমতো বিভিন্ন সার তৈরীর কারখানা গুলির সাথে উৎপাদনের বিষয়ে আলোচনা করা হয়েছে।
ইউরিয়া সারের ক্ষেত্রে উৎপাদন এবং চাহিদার মধ্যে যাতে কোনো ব্যবধান না থাকে সেজন্য আমদানির বিষয়েও গুরুত্ব দেয়া হয়েছে। এ ব্যাপারে সার উৎপাদনকারী সংস্থার গুলির সাথে আলোচনা করা হয়েছে। খরিফ মরশুমে সার উৎপাদন এবং সরবরাহের জন্য যাতে কোন অসুবিধা না হয় সেজন্য গত ১৫ মার্চ কেন্দ্রীয় মন্ত্রী শ্রী ডি ভি সদানন্দ গৌরা বিভিন্ন সার কোম্পানির কর্তাদের সঙ্গে পর্যালোচনা বৈঠক করেছেন। পরবর্তীকালে ১ এপ্রিল এবং ৯ এপ্রিল সার বিভাগের সচিবের নেতৃত্বে আরও দুটি বৈঠক হয়েছে। ফার্টিলাইজার এসোসিয়েশন অফ ইন্ডিয়া আগামী তিন মাসে দেশে সারের প্রয়োজন মেটাতে যথাযথ ব্যবস্থা গ্রহণ করেছে। কৃষকদের স্বার্থের কথা ভেবে সরকারও এ বিষয়ে নজর দিয়েছে।
CG/ SB
(Visitor Counter : 101
সড়কপরিবহণওমহাসড়কমন্ত্রক
জেনারেল ভি কে সিং জাতীয় নিরাপত্তার ক্ষেত্রে একক ভূমিকার ওপর গুরুত্ব দিয়েছেন
নতুন দিল্লী, ২৬ নভেম্বর, ২০২০
কেন্দ্রীয় সড়ক পরিবহন ও মহাসড়ক মন্ত্রকের রাষ্ট্রমন্ত্রী জেনারেল ভি কে সিং জাতীয় নিরাপত্তার ক্ষেত্রে একক ভূমিকার ওপর গুরুত্ব আরোপ করে বলেছেন প্রতিটি ব্যক্তি জাতীয় সুরক্ষায় কিছুটা ভূমিকা নিতে পারেন। তিনি বলেন, সাধারণ মানুষের ধারণা জাতীয় সুরক্ষার বিষয়টি কেবলমাত্র উর্দিধারী কর্মীদের দায়িত্বের মধ্যে পড়ে। কিন্তু জাতীয় নিরাপত্তার স্বার্থে দেশের সাধারণ মানুষের অংশগ্রহণ জরুরি।
ইন্ডিয়ান ইনস্টিটিউট অফ পাবলিক অ্যাডমিনিস্ট্রেশন, আই আইআইপিএ- আয়োজিত গতকাল জাতীয় নিরাপত্তা বিষয়ক মতবিনিময়ের মাধ্যমে তিনি অভিহিত করেন যে, মানসিকতা এবং নীতিগত পরিবর্তন সম্পূর্ণ জাতীয় নিরাপত্তা অর্জনের ক্ষেত্রে প্রযোজ্য। জাতীয় সুরক্ষা বলতে দেশের অভ্যন্তরীণ সুরক্ষা, জ্বালানি সুরক্ষা, সাইবার সুরক্ষা প্রভৃতি বিষয়েও গুরুত্ব দেওয়ার প্রয়োজন।
কেন্দ্রীয় মন্ত্রী আধুনিক প্রযুক্তির ব্যবহারের পাশাপাশি জাতীয় সুরক্ষায় উদ্ভাবন এবং দক্ষতার প্রতি গুরুত্ব আরোপ করেন। তিনি আত্মনির্ভর ভারত বা স্বনির্ভর ভারত গড়ে তোলার জন্য দেশীয় উৎপাদনের ক্ষেত্রে দক্ষতা বৃদ্ধির প্রতি আলোকপাত করেন।
ওই অনুষ্ঠানে আইআইপিএ-র ফ্যাকাল্টি মেম্বার ও বরিষ্ঠ আধিকারিকরা উপস্থিত ছিলেন। কেন্দ্রীয় মন্ত্রী সেখানে মহাত্মা গান্ধী ও সর্দার বল্লভ ভাই প্যাটেলের আবক্ষ মূর্তিতে মাল্যদান করে শ্রদ্ধা নিবেদন করেন।
প্রধানমন্ত্রীরদপ্তর
প্রধানমন্ত্রী আগামীকাল ‘আজাদি কা অম্রুত মহোৎসব’ সম্পর্কিত একগুচ্ছ কর্মসূচির সূচনা করবেন
সবরমতী আশ্রম থেকে পদযাত্রার সূচনা করবেন প্রধানমন্ত্রী
প্রধানমন্ত্রী India@75 কর্মসূচির আওতায় একাধিক উৎসবের সূচনা করে সবরমতী আশ্রমে এক সমাবেশে ভাষণ দেবেন
নয়াদিল্লি, ১১ মার্চ ২০২১
প্রধানমন্ত্রী শ্রী নরেন্দ্র মোদী আগামীকাল  আমেদাবাদে সবরমতী আশ্রম থেকে পদযাত্রার সূচনা এবং ‘আজাদি কা অম্রুত মহোৎসব’  – এর সূচনা উপলক্ষে একগুচ্ছ কর্মসূচির সূচনা করবেন। এছাড়াও, প্রধানমন্ত্রী India@75 উপলক্ষে অন্যান্য সাংস্কৃতিক ও ডিজিটাল কর্মসূচির সূচনা করে সবরমতী আশ্রমে এক সমাবেশে ভাষণ দেবেন। এই অনুষ্ঠানে গুজরাটের রাজ্যপাল শ্রী আচার্য দেবরত, কেন্দ্রীয় প্রতিমন্ত্রী শ্রী প্রহ্লাদ সিং প্যাটেল এবং রাজ্যের মুখ্যমন্ত্রী শ্রী বিজয় রুপানী উপস্থিত থাকবেন। সকাল ১০টা ৩০ মিনিটে অনুষ্ঠান শুরু হওয়ার কথা।
আজাদি কা অম্রুত মহোৎসব
ভারতের স্বাধীনতার ৭৫তম বর্ষপূর্তির সূচনায় কেন্দ্রীয় সরকার ‘আজাদি কা অম্রুত মহোৎসব’ – এর অঙ্গ হিসাবে একগুচ্ছ কর্মসূচি আয়োজনের পরিকল্পনা করেছে। জনগণের সক্রিয় সহযোগিতায় গণউৎসব হিসাবে এই কর্মসূচিগুলি আয়োজন করা হবে।
স্বাধীনতার ৭৫তম বর্ষপূর্তির সূচনা উপলক্ষে বিভিন্ন কর্মপরিকল্পনা প্রণয়নের জন্য কেন্দ্রীয় স্বরাষ্ট্র মন্ত্রীর নেতৃত্বে জাতীয় স্তরে একটি রূপায়ণ কমিটি গঠন করা হয়েছে। আগামী বছর স্বাধীনতা দিবস উদযাপনের ৭৫ সপ্তাহ আগে সারা দেশ জুড়ে আগামীকাল থেকেই ‘আজাদি কা অম্রুত মহোৎসব’ – এর অঙ্গ হিসাবে একাধিক কর্মসূচির সূচনা হতে চলেছে।
পদযাত্রা
প্রধানমন্ত্রী আগামীকাল সবরমতী আশ্রম থেকে পদযাত্রার সূচনা করবেন। এই পদযাত্রায় ৮১ জন অংশ নিচ্ছেন। আমেদাবাদে সবরমতী আশ্রম থেকে পদযাত্রার সূচনা হয়ে তা শেষ হবে আগামী ৫ এপ্রিল ডান্ডিতে। ২৪১ মাইল দীর্ঘ পথ অতিক্রম করতে সময় লাগবে ২৫ দিন। ডান্ডিতে পদযাত্রা পৌঁছনোর আগে সমাজের বিভিন্ন শ্রেণীর মানুষ এতে অংশ নেবেন। পদযাত্রার প্রথম পর্যায়ে ৭৫ কিলোমিটার দীর্ঘপথে নেতৃত্ব দেবেন কেন্দ্রীয় মন্ত্রী শ্রী প্রহ্লাদ সিং প্যাটেল।
India@75 কর্মসূচির আওতায় একগুচ্ছ উদ্যোগের সূচনা
India@75 কর্মসূচির আওতায় সিনেমা, ওয়েবসাইট, গান, আত্মনির্ভর চরকা এবং আত্মনির্ভর ইনক্যুবেটের মতো একাধিক উদ্যোগের সূচনা হতে চলেছে।
উপরোক্ত কর্মসূচিগুলি আয়োজনের পাশাপাশি, দেশের অদম্য মানসিকতা নিয়ে একটি সাংস্কৃতিক অনুষ্ঠানের আয়োজন করা হচ্ছে। এই অনুষ্ঠানে দেশের বিভিন্ন ভাষা ও অঞ্চলের গান, নৃত্য, আবৃত্তি ও মুখবন্ধ প্রভৃতি পাঠ করা হবে। ভারতের ভবিষ্যৎ হিসাবে যুবশক্তিকে তুলে ধরে ৭৫টি কন্ঠে সঙ্গীত পরিবেশন সহ ৭৫ জন শিল্পী নৃত্য মঞ্চস্থ করবেন।
রাজ্য ও কেন্দ্রশাসিত অঞ্চলগুলিতেও আগামীকাল একাধিক অনুষ্ঠানের আয়োজন করা হচ্ছে। এছাড়াও, ভারতের পুরাতত্ত্ব সর্বেক্ষণ এবং আঞ্চলিক সাংস্কৃতিক কেন্দ্রগুলির পক্ষ থেকে বিভিন্ন অনুষ্ঠানের আয়োজন করা হচ্ছে।
প্রধানমন্ত্রীরদপ্তর
পৃথিবীর সমৃদ্ধ জীববৈচিত্রকে সংরক্ষণের অঙ্গীকার পুনর্ব্যক্ত করলেন প্রধানমন্ত্রী
নতুনদিল্লি, ৫ই মে, ২০২০
বিশ্ব পরিবেশ দিবস উপলক্ষ্যে প্রধানমন্ত্রী শ্রী নরেন্দ্র মোদী এক ট্যুইট বার্তায় জানিয়েছেন, “#World Environment Day বিশ্ব পরিবেশ দিবসে আমরা আমাদের এই গ্রহের সমৃদ্ধ জীব বৈচিত্রকে সংরক্ষণের অঙ্গীকার পূনর্ব্যক্ত করছি। আসুন আমরা সকলে একসঙ্গে যথাসম্ভব প্রয়াস চালিয়ে পৃথিবীর প্রাণী ও উদ্ভিদ রক্ষার বিষয়টি নিশ্চিত করি। আগামী প্রজন্মর জন্য আমরা আরো সুন্দর পৃথিবী রেখে যাই।“
(CG/CB